Imtella' Diċembru 6, 2021 Fi tmiem il-ġimgħa li għaddiet eluf ta' dimostranti mblukkaw triq ewlenija fil-kapitali tas-Serbja, Belgrad, biex jipprotestaw kontra liġijiet ġodda li jippermettu l-għoti ta' artijiet lil kumpaniji barranin bil-għan li jisfruttaw ir-riżorsi naturali tal-pajjiż. Il-Gvern tas-Serbja offra artijiet lil kumpanija Ċiniża Zijin u lil dik Anglo-Awstraljana Rio Tinto, biex jibnu minjieri għall-minerali. Għaqdiet ambjentali jemmnu li dawn il-proġetti se jkunu sors kbir ta' tniġġis għall-art u l-ilma fil-pajjiż. Id-dimostranti qed jipprotestaw ukoll għal-liġi b'referendum li għaddiet ix-xahar li għadda, u li tagħmilha iktar diffiċli biex in-nies tipprotesta għal proġetti li jagħmlu ħsara ambjentali, kif ukoll il-liġi tal-esproprjazzjoni li tagħmilha iktar faċli għall-istat li jakkwista artijiet privati.